Praegusel kaunil ja eriti soojal suvel on kindlasti tänavafotograafidel palju tegevusi käsil, aga kes aega ja mahti leiab, neil tasub kindlasti inspiratsiooni ammutada ka fotonäitustest.
#000000
Sanna ütleb oma näituse kohta lähemalt nii: “Mul on olnud eelis elada mitmel maal ja kultuuris, mitte turistina, vaid jagades igapäevast argikogemust kohalikega. Mingist hetkest selline pidev liikumine vaid edasi, naasmata tagasi stardiväljale, hakkas tekitama ärevust: kas olen iseend kaotamas, pilti sellest, kes ma olen?”
#000002
Sanna sai fotode kaudu siiski aru, et mistahes maal ja kultuuris juhivad inimesi ikkagi samad tunded, nad vajavad sööki, eluaset ja on osa ümbritsevast ühiskonnast.
#000003
“Jalutuskäigul” on osa laiemast näitusest ja fotoalbumist “Argi otsinguil” (ilmub 2022). Näitust saab näha 29. augustini. Vaata ka näituse kohta lähemalt Facebookist.
#000005
Lisaks sellele on Fotomuuseumis alates 15. juulist avatud näitus “Peeter Langovitsi 1⁄2 sajandit”
#000007
Peeter Langovits alustas aktiivse loometööga 1970. aastate alguses, eristudes juba tollal teistest fotograafidest oma motiivivalikute ja loomingulise huviorbiidi poolest. Ta on öelnud, et kui Tallinna Fotoklubis pildistati 1970. aastate lõpul põhiliselt loodust ja kauneid naisi ning katsetati fotograafiliste eritehnikatega, siis tema jäädvustas linnaruumi muutumist ning tühermaadelt ja äärealadelt leitud „postapokalüptilisi“ märke.
#000009
Peeter Langovits: „Minu huviobjektiks sai inimese kordasaadetu, tema jälg looduses ja linnaruumis. Neist kujunesid märkamatult ilma konkreetse alguse ja lõputa ajas täienevad fototsüklid. Olen olnud hinges alati eelkõige tänavapiltnik, kes vaatlejana püüab oma hetke selles kordumatus tänavateatris.“
#000010
Audiovisuaalse näituse seob tervikuks digitaalses pildiraamis lõputult korduv esitlus autori 50-aastasest loomingust, tähtsamatest seeriatest ja projektidest ning helitaustana kuulatavad Peeter Langovitsi jutustused tema loomingu kujunemisest erinevatel perioodidel alates 1970. aastatest kuni tänapäevani.
#000011
Näitus on avatud 23. jaanuarini 2022. Loe lähemalt kodulehelt.
#000012
Tee jõulukingitus! Osta tänavafotograafia kalender
Saue kooli õpilane tegi tänavafotograafiast uurimistöö
#000015